Барање 14-1639/1 од 06.02.2024

Вкупниот број на лица (официјални капацитети на центарот) кои може да се сместат во Транзитниот центар Винојуг и Табановце. Вкупниот број на лица кои биле сместени во транзитниот центар Винојуг и Табановце на 31 август 2023 и 30 ноември 2023. Дали државата има склучено договор за преведувачки услуги со некое лице кои се потребни за емигрантите/барателите на азил при нивна првична регистрација и дали има стандардни оперативни процедури според кои се врши идентификација на новорегистирани мигранти.

Министерството за труд и социјална политика како имател на информациите од јавен карактер Ви ги доставува следните податоци:

Вкупен број лица кои може да се сместат во Транзитниот центар Винојуг е 1000 лица за краткотрајно задржување под и до 24 часа, а 100 лица за задржување до 7 дена.

Вкупен број лица кои може да се сместат во Транзитниот центар Табановце е 1000 лица вкупно за краткотрајно задржување под и до 24 часа, а 100 лица за задржување до 7 дена.

Вкупен број на лица кои биле сместени во Транзитниот центар Винојуг на 31.08.2023 година и 30.11.2023 година биле 4 деца, 3 по потекло од Авганистан (2 машки пол на возраст од 2 години и 10 години, и 1 женски пол на возраст од 5 години) придружувани, и 1 земја на потекло Палестина, машки пол, возраст 17 години, непридружуван.

На ден 30 ноември, 2023 година, во ПТЦ Винојуг Гевгелија биле 10 деца и тоа: 7 по потекло од Конго (2 машки пол на возраст од 5 години и 5 женски пол, на возраст од 1г.,2г.,3г.,5г. и 9 години) придружувани, 1 по потекло од Сирија (машки пол на возраст од 16 години) непридружувано; 2 по потекло од Авганистан (машки пол на возраст од 15г. и 16 години) - непридружувани.

На 31 август 2023 во ТЦ Табановце 2 малолетници на возраст од 17 години, по потекло од Авганистан, кои патуваа заедно со нивни роднини.

На 30 ноември 2023 година вкупно 3 малолетни деца, од кои 2 непридружувани (машки) малолетници по потекло од Сирија, на возраст од 16 и 17 години и едно девојче 12 години возраст по потекло од ДР Конго, (во придружба на родител)

По однос на прашањето дали државата има склучено договор за преведувачки услуги со некое лице кои се потребни за емигрантите/барателите на азил при нивна првична регистрација, Ве упатуваме да се обратите до Министерство за внатрешни работи.

По однос на прашањето Дали има стандардни оперативни процедури според кои се врши идентификација на потребите на новорегистрирани мигранти, одговорот е не, има СОП за непридружувани деца и други ранливи категории на лица странци.